
Opština Nikšić otvara poziv mladima da prijave svoje najhrabrije ideje za lokalna rješenja koja doprinose ostvarivanju ciljeva grada u oblasti zaštite životne sredine.
Pobjedničke ideje dobiće finansijsku podršku i direktnu podršku lokalne uprave za realizaciju predloga, od osmišljavanja do sprovođenja programa koji unapređuju život građana.

Mladi stanovnici od 15 do 24 godine mogu prijaviti svoje ideje i saznati više na www.ycafnk.me

Poziv je otvoren od 1. septembra do 13. oktobra 2026. godine. 
Nikšić je među 300 novih gradskih uprava izabranih za učešće u Fondu za klimatsku akciju mladih (Youth Climate Action Fund) organizacije Bloomberg Philanthropies i pozvao mlade stanovnike da se uključe u ovu inicijativu. Fond za klimatsku akciju mladih obezbjeđuje finansijska sredstva i stručnu podršku kako bi lokalne samouprave uključile mlade od 15 do 24 godine u osmišljavanje i sprovođenje rješenja usklađenih sa prioritetima grada. Ovo proširenje programa, kojim je njegov obuhvat utrostručen, nadovezuje se na rezultate ostvarene u 34 zemlje, gdje je 98 lokalnih samouprava sprovelo konkretne projekte za dobrobit građana i unaprijedilo povjerenje u gradsku upravu, pomažući novoj generaciji da ponovo povjeruje u institucije vlasti.

Mladi stanovnici od 15 do 24 godine mogu prijaviti svoje ideje i saznati više na www.ycafnk.me 
Kroz Fond za klimatsku akciju mladih, gradske uprave raspisuju javne pozive za inovativne ideje, pozivajući mlade da predlože svoja rješenja, nakon čega biraju najbolje predloge i podržavaju ih sa 50.000 dolara, uz tehničku pomoć Bloomberg Philanthropies. Lokalne samouprave potom određuju zaposlene koji pružaju podršku mladima tokom cijelog procesa realizacije, omogućavajući im da preuzmu vodeću ulogu u sprovođenju svojih planova, od uređenja javnih prostora i unapređenja infrastrukture do smanjenja rizika od prirodnih nepogoda i izgradnje otpornosti zajednice. Lokalne samouprave koje brzo iskoriste početna sredstva za realizaciju projekata dobiće dodatnih 50.000 dolara za podršku novim projektima koje vode mladi i za širenje njihovog učešća.
„Fond za klimatsku akciju mladih pomogao je stotinama hiljada mladih širom svijeta da lokalnu upravu počnu da doživljavaju ne kao problem, već kao partnera u rješavanju pitanja do kojih im je najviše stalo“, rekao je Jaime Lavin, koji vodi Bloomberg Philanthropies Fond za klimatsku akciju mladih. „Kada gradonačelnici pozovu građane da se uključe i obezbijede stvarne kapacitete za realizaciju njihovih ideja, učešće prestaje da bude samo obećanje i počinje da donosi konkretne rezultate, istovremeno vraćajući povjerenje u ono što gradska uprava može da uradi. To je model koji je 98 lokalnih samouprava već pomoglo da se dokaže, a koji će sada primijeniti još 300 gradova, sa još većim ambicijama.“
Među 300 novih gradova uključenih u Fond za klimatsku akciju mladih nalazi se 76 gradova iz Centralne i Južne Amerike, 63 iz Sjeverne Amerike, 60 iz Afrike, 58 iz Evrope, 35 iz Azije, 6 iz Okeanije i 2 sa Bliskog istoka. Kompletan spisak 300 gradova dostupan je na bloomberg.org.
U trenutku kada je učešće građana u javnom životu oslabljeno, rezultati prvog talasa gradova uključenih u Fond za klimatsku akciju mladih ukazuju na novi pristup. Istraživanje među mladima koji su učestvovali u programu pokazalo je da je njihovo povjerenje u rukovodstvo lokalne uprave poraslo sa 61% na 83%, odnosno za 22 procentna poena, dok je uvjerenje mladih u sopstvenu sposobnost da odgovore na izazove u oblasti životne sredine poraslo sa 65% na 90%. Gotovo tri četvrtine mladih izjavilo je da njihova gradska uprava cijeni njihov doprinos kreiranju klimatskih politika kao  jednoj od tema do kojih im je najviše stalo.
Učestvujuće lokalne samouprave takođe su promijenile način na koji rade. Više od polovine uspostavilo je nove, formalne mehanizme kao što su savjeti mladih, savjetodavna tijela i procesi participativnog budžetiranja, kako bi se održalo učešće mladih. 43% je uključilo mišljenje mladih u dugoročne strategije i politike, dok je približno 40% otvorilo posebne pozicije za zaposlene zadužene za rad sa mladima. Gotovo sve lokalne samouprave planiraju da prošire ove aktivnosti.
Do danas je više od 300.000 mladih na pet kontinenata učestvovalo u Bloomberg Philanthropies Fondu za klimatsku akciju mladih. Zajedno sa svojim gradskim upravama, pokrenuli su više od 1.600 zelenih prostora, zasadili više od 1,8 miliona biljaka i 235.000 stabala, razvili gotovo 5.000 bašti, pokrenuli 268 kompostnih stanica i prikupili više od 405.000 funti otpada i materijala za reciklažu, stvarajući vidljiva poboljšanja u svojim zajednicama i unapređujući kvalitet života građana širom svijeta.
Kao dio dugogodišnjeg rada Bloomberg Philanthropies na jačanju kapaciteta lokalnih samouprava kroz svoj Program za inovacije u upravljanju (Government Innovation), Fond gradovima i njihovim gradonačelnicima pruža model koji prevazilazi pitanja klimatskih promijena, podstičući partnerstvo sa različitim akterima u zajednici radi ostvarivanja napretka u rješavanju ključnih izazova i iskorišćavanju prilika za građane kojima služe.

O Bloomberg Philanthropies:
Bloomberg Philanthropies ulaže u 700 gradova i 150 zemalja širom svijeta, sa ciljem da što većem broju ljudi omogući kvalitetniji i duži život. Organizacija se fokusira na stvaranje trajnih promjena u pet ključnih oblasti: umjetnost, obrazovanje, životna sredina, inovacije u upravljanju i javno zdravlje. Bloomberg Philanthropies obuhvata cjelokupno filantropsko djelovanje Michaela R. Bloomberga, uključujući njegovu fondaciju, korporativnu i ličnu filantropiju, kao i Bloomberg Associates, filantropsku konsultantsku organizaciju koja savjetuje gradove širom svijeta. Bloomberg Philanthropies je tokom 2025. godine distribuirao 4,3 milijarde dolara. Više informacija dostupno je na bloomberg.org, a možete se prijaviti i za newsletter ili pratiti organizaciju na Instagramu, LinkedInu, YouTubeu, Threads-u, Facebooku i X-u.
